Diari Oficial de la Generalitat Valenciana


Sumari del DOGV 3569, del 26-08-1999 (1999/7492)

ORDRE de 20 de juliol de 1999, de la Conselleria de Cultura, Educació i Ciència, per la qual es modifica l'autorització de diversos centres docents privats, per ampliació de la seua capacitat en el nivell d'Educació Infantil 2n cicle.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/7492


Data del document
:   20-07-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * centre d'ensenyament
    * ensenyament privat
    * educació preescolar

ORDRE de 20 de juliol de 1999, de la Conselleria de Cultura, Educació i Ciència, per la qual es modifica l'autorització de diversos centres docents privats, per ampliació de la seua capacitat en el nivell d'Educació Infantil 2n cicle. [1999/7492]
  
Els expedients han sigut iniciats pels representants de la titularitat dels centres privats en sol·licitud de modificació de l'autorització per ampliació de capacitat en el nivell d'Educació Infantil 2n cicle.
  
La Direcció General de Centres Docents ha aprovat en cada cas, per mitjà de resolucions individualitzades, la proposta d'instal·lacions i ús educatiu dels espais necessaris per a les ampliacions sol·licitades.
  
Les direccions territorials corresponents han elevat propostes favorables a la vista dels informes de la Unitat Tècnica de Construccions.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, modificat i completat pels Reials Decrets 1487/1994, d'1 de juliol (BOE de 28 07.94) i 173/1998, de 16 de febrer (BOE de 17.02.98), el Reial Decret 1004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Modificar l'autorització dels centres docents privats que s'indiquen en l'annex, en els termes que per a cada cas s'especifiquen.
  
Segon
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 20 de juliol de 1999.
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX
  
Centre: INSTITUCION CULTURAL DOMUS
  
Titular: Fundación Institución Cultural Domus
  
Domicili: c/ Arquebisbe Fuero, s/n
  
Localitat: Godella
  
Província: València
  
Codi: 47915752
  
Modificació que s'autoritza:
  
- Ampliació de la capacitat en el nivell d'Educació Infantil, II cicle, el qual quedarà configurat per a 3 unitats i 75 llocs escolars de capacitat
  
Centre: SAGRADO CORAZÓN
  
Titular: Congregació RR. Sagrado Corazón
  
Domicili: c/ Plaça Santa Magdalena Sofia, 1
  
Localitat: Godella
  
Província: València
  
Codi: 67110165
  
Modificació que s'autoritza:
  
- Ampliació de la capacitat en el nivell d'Educació Infantil, II cicle, el qual quedarà configurat per a 9 unitats i 225 llocs escolars de capacitat